rlitschk/wikidir huggingface dataset:
Bloodmehl is en orgaanschen Dünger, de ut Slachtaffäll un vör allen ut Höhnerblood herstellt warrt. Disse Dünger tekent sik ut dör en bannig hogen Stickstoff-Andeel. Butendem kann Bloodmehl ok as Fodertosatz för Rinner, Fisch oder Fedderveeh bruukt warrn Bloodmehl höört to de Deermehlen un is nix anners as dröögt Blood, dat mahlen warrt. De Andeel an Stickstoffverbinnen liggt bi ruchweg 12 %. Butendem bargt Bloodmehl ok vele Sporenelementen. In Fletige Form kann dat Mehl direkt opn Bodden utbröcht warrn. Ofschoonst na den hüütigen Stand vun’t Weten keen Gefohr för BSE besteiht, warrt Bloodmehl in’n ökoloogschen Anbo nich mehr insett. Ansteed vun Bloodmehl kann ok Feddermehl oder Alfalfamehl bruukt warrn William Arnon Henry & Frank Barron Morrison: Feeds and feeding: a hand-book for the student and stockman, 1915, Henry-Morrison-Verlag [1] A.M. King’ori, J.K. Tuitoek & H.K. Muiruri: Comparison of fermented dried blood meal and cooked dried blood meal as protein supplements for growing pigs, Tropical animal health and production, Bd. 30 (3), S. 1991-196, 1998, PMID 9719848 Using Blood Meal To Improve Your Garden Soil, afropen an’n 4. Juni 2013 (engelsch)
De Lee is en Dörp un Gemeen in de Samtgemeen Land Hadeln in’n Landkreis Cuxhoben, Neddersassen mit 1016 Inwahners (Stand 31. Dezember 2022). To de Gemeen höört blangen de Lee ok de lüttjeren Öörd Heernskoop, Kampen un Fresenhöörn. De Lee sülvs warrt indeelt in Westerenn, Middeldeel, Oosterenn un Böverwettern. De Lee liggt in de Masch von de Elv so bi söss Kilometer af von’n Stroom. Dör den Oort dör löppt de Wilster. In’n Süüdwesten von de Lee liggt dat Naturschuulrebeed Aßbütteler Moor. De Naveröörd sünd dat Oosterenn von de Worth in’n Noorden, Süderwisch in’n Noordoosten, Neenkarken in’n Oosten, Helmworth-Wetternweg in’n Süüdoosten, Oosterwannen un Westerwannen in’n Süden, Füürsteed in’n Süüdwesten, Köstersweg in’n Westen un dat Süderenn von de Worth in’n Noordwesten. De Navergemenen sünd Neenkarken in’n Oosten, Helmworth in’n Süüdoosten, Wannen in’n Süden un Cuxhoben in’n Noordwesten. In de Oorkunnen kummt de Lee toeerst 1312 vör. Dat hett jümmer to Land Hadeln tohöört un von 1852 bet 1885 to dat Amt Oterndörp. 1885 is dat Deel von’n Kreis Hadeln worrn un hett na 1932 to’n Landkreis Land Hadeln tohöört. 1977 is de Landkreis Land Hadeln denn Deel von’n Landkreis Cuxhoben worrn. Bi de Wiehnachtsflood 1717 sünd veel Lüüd un veel Veh
Nevenmeer is en Böverbegreep to Binnen-, Middel- un Randmeeren. Betekent warrt dormit Rebeden vun de Ozeanen, de dör Keden vun Eilannen oder Drempels un Rüchen ünner de See vun dat Hööftmeer afgrenzt sünd oder ok dör Deelen vun’t Fastland oder dör Halfeilannen. Faken warrt Ünnerebeden vun en Nevenmeer ok wedder as Nevenmeer betekent. In dissen Sinn is to’n Bispeel de Ägäis en Nevenmeer vun’t europääsche Middelmeer. Middelmeeren leegt twüschen twee Eerddeelen. En bekannt Bispeel is de Middellannsche See twüschen Europa un Afrika, för de ok de Egennaam „Middelmeer“ begäng is. Binnenmeeren sünd grote Nevenmeeren, de blots vun een Eerddeel ümgeven sünd un blots över en smalle Seestraat mit den Ozean verbunnen sünd. Dat annere Över is dorbi mit dat fre’e Oog to sehn. En bekannt Bispeel is de Oostsee. Randmeeren sünd Nevenmeeren, de an’n Rand vun en Eerddeel leegt un blots dör Eilannen un wietmaschige Inselkeden, Drempels oder Rüchen in de See – also blots unvullstännig – vun’n fre’en Ozean scheedt sünd. En Bispeel hierför is de Barentsee. Ernst Neef (Rutgever): Das Gesicht der Erde, VEB F. A. Brockhaus, Leipzig, 1956 (1. Oplaag), S. 496 (6. Oplaag)
Nelson Pessoa Filho (* 16. Dezember 1935 in Rio de Janeiro) is en ehmalger brasiliaansch Springrieder. He is de Söhn vun en Immobilien-Makler un leevt siet 1961 in Europa, hüüd nich wiet vun Brüssel. Pessoa hett fiev Mal an Olympisch Spelen un negen Mal an Weltmeesterschapen deelnommen. Dorto kommen 7 Siege bi dat traditschoonsriek [[Düütsch Spring Derby] in Hamborg-Lütt Flottbek. Dormit is he Rekordwinner vun dissen Wettbewarf un de eerste Deelnehmer, de dat schafft, mit dat sülvig Peerd dree Johr in Reeg dat Düütsch Springderby to winnen. Dorneben hett he noch tweemal den Grooten Pries vun Aken un dreemal bi dat Engelsch Springderby in Hickstead wunnen. Siet 1966 is he de eenzig nicht-europääsch Europameester, wiel bit to dat Johr ok Nicht-Europäer in dit Championat starten drüffen. Sien Söhn Rodrigo is ebenfalls en internatschonal spoodriek Springrieder. Europameesterschapen: 1965 in Aken: Sülvermedaille Eenzel up Gran Geste 1966 in Luzern: Goldmedaille Eenzel up Gran Geste wiedere: 2x Sieger in’ Grooten Pries vun Aken (1964 up Gran Geste un 1972 up Nagir) 7x Sieger vun dat Düütsch Springderby in Hamborg (1962 up Espartaco, 1963, 1965 un 1968 jeweils up Gran Geste, 1992, 1993 un 1994 jeweils up Vivaldi) Portrait Siegerliste CHIO Aachen Mai 2006
Lee betekent Lee, Gemeen in’n Landkreis Cuxhoben, Neddersassen, Lee, de Sied von wat, de nich den Wind utsett is, Lee, Oort von Sees, Lee, en Familiennaam (för Lüüd mit düssen Naam kiek dor), Lee, en Vörnaam, Lee, en Jeansmarke, Lee, en Maandkrater, Lee, en Tropenstorm 2011, M3 Lee, en Panzer ut’n Tweten Weltkrieg, Lee, Stroom in Irland, de in de Keltsche See münnt, Lee, Stroom in England, de in de Themse münnt, Lee, Stroom in Neddersassen, de in de Vechte münnt, Lee, Stroom in Oosttimor, de in’n Cuha münnt, Lee, Oort in Florida, USA, Lee, Oort in Illinois, USA, Lee, Oort in Indiana, USA, Lee, Oort in Kentucky, USA, Lee, Oort in Maine, USA, Lee, Oort in Massachusetts, USA, Lee, Oort in Nevada, USA, Lee, Oort in New Hampshire, USA, Lee, Oort in New York, USA, Fort Lee, Oort in New Jersey, USA, Fort Lee, Oort in Virginia, USA, Lee, Oort in Buckinghamshire, England, Lee, Oort in Devon, England, Lee, Oort in Hampshire, England, Lee, Stadtdeel von London, England, Lee-on-the-Solent, Oort in Hampshire, England, Lee, Kaspel in Däänmark. Kiek ok bi: Lée, Le, Lee County, Fort Lee, Mount Lee. Disse Siet is över en mehrdüdigen Begreep un vertellt, wat disse
Otto Peschel (* 28. August 1915 in Kraupa; † 18. November 1986) weer en düütschen Politiker von de FDP. Peschel is 1915 in Kraupa boren un hett na dat Gymnasium en Lehr as Koopmann maakt. Later weer he bi de Marien un dor Kapitänleutnant un Kummandant von en U-Boot. Na’n Tweten Weltkrieg hett he 1947 in Basbeek en Laden för Papeer un Bürokraam apenmaakt. He hett denn noch en Prüfung as Bookhändler maakt un sien Laden to en Bookhannel utboot. He hett 1945 de Neddersassische Landspartei mit grünnt, ut de in’n November 1946 de Düütsche Partei worrn is. As de Düütsche Partei uteneengahn is, is he in de FDP rin. He weer von 1948 af an Raadsherr in Basbeek un von 1957 af an bet to dat Enn von de Basbeker Egenstännigkeit mit de Fusion to de Gemeen Hemmoor an’n 30. Juni 1968 Börgermeester von dat Dörp. Von 1957 bet 1965 weer he toglieks ok Gemeendirekter von Basbeek. Peschel weer von 1948 af an Raadsherr in’n Kreisdag von’n Landkreis Land Hadeln. Mit Utnahm von een Wahlperiood von fiev Johr is he bet to dat Oplösen von’n Landkreis Land Hadeln 1977 in’n Kreisdag bleven. Von März 1966 bet Oktober 1968 weer
Benno Eide Siebs (* 14. September 1891 in Geestmünn; † 25. Januar 1977 in Bremerhoben) weer en düütschen Jurist, Beamten un Heimatforscher. Siebs is 1891 as Söhn von’n Reeder August Siebs in Geestmünn boren. He weer op dat Gymnasium in Bremerhoben un hett von 1910 af an Rechts- un Staatswetenschoppen an de Universität Heidelberg, de Universität München, de Universität Griepswoold und de Universität Rostock studeert. 1910 is he ok Maat von de Burschenschaft Vineta Heidelberg worrn. He hett 1914 in Rostock sien Dokter maakt. Eide Siebs hett denn an verscheden Öörd in de prüüßsche allgemene Staatsverwaltung in’n Verwaltungs- un Justizdeenst as Dezernent, Referent un Afteilungsbaas arbeidt. He weer von 1928 bet 1932 Landraad von’n Kreis Weener in Oostfreesland un von 1932 bet 1933 von’n Landkreis Land Hadeln. He keem denn 1933 na Königsbarg un 1939 as Regerungsraad na Meideborg. 1945 keem he trügg na de Ünnerwerser un hett denn Geestmünn wahnt. He weer bet to siene Pensionerung 1954 Richter an dat Amtsgericht Wersermünn/Bremerhoben un weer en Tied lang Baas von dat Amtsgericht Dorum. Siebs weer von 1928 bet 1932 för Oostfreesland in’n Fresenraad un weer von 1931 af an wählt Maat von de Histoorsche Kommission för Neddersassen. He hett en
Ernst-August von der Wense (* 11. Januar 1899 in Nigenstrelitz; † 30. Januar 1966 in Ellerbrook) weer en düütschen Politiker von de Düütsche Partei. Von der Wense is 1899 in Nigenstrelitz boren un weer eerst bet 1911 op dat Gymnasium Nigenstrelitz un denn bet 1917 op dat Gymnasium Adolphinum in Bückborg. Na dat Abitur 1917 weer he Soldaat in’n Eersten Weltkrieg. Na’n Krieg hett he bet 1922 Volks- un Forstweertschop an de Universitäten in München, Heidelberg und de Forstakademie Münden studeert. Na dat Studium hett he en praktische Lehrtied maakt un denn 1924 den Bedriev von sien Vader in Wens övernahmen. 1935/1936 müss de Familie von der Wense ut Wens weg, as de Wehrmacht dor den Truppenübungsplatz Bergen inricht hett. He is denn na Ellerbrook tagen un hett dor in’t Holt von de Wingst Forstweertschop bedreven. De Forsten harrn vörher de Familie von Bremer tohöört, de 1931 mit Charlotte Sophie Stuart von Bremer utstorven is. Von 1939 bet 1940 weer he Soldaat in’n Tweten Weltkrieg. He weer von 1946 bet 1952 Börgermeester von de Gemeen Wingst un von 1948 bet to’n 30. Januar 1966 Landraad von’n Landkreis Land Hadeln. Von 1955 bet 1959 weer he in de drüdde Wahlperiood för’n
De Wahlkreis Oosthannover weer en Wahlkreis to de Parlamentswahlen in de Weimarer Republik un in de Tied von’n Natschonalsozialismus. He hett sik ut de Regerungsbezirke Stood un Lümborg tohoopsett. Rieksdagswahl an’n 6. Juni 1920 Ludwig Alpers (1866–1959), DHP Wilhelm Bartz (1881–1929), USPD Georg Ernst Graf von Bernstorff (1870–1939), DHP Heinrich Beythien (1873–1952), DVP Friedrich Lesche (1863–1933), SPD Friedrich Peine (1871–1952), SPD Carl Sievers (1867–1925), DHP Rieksdagswahl an’n 4. Mai 1924 Wahlberechtigt: 634.310 Güllige Stimmen: 504.713 DNV: 77.602 SPD: 107.486 Z: 5421 KP: 39.864 DV: 45.359 NF: 43.427 DD: 19.216 WV: 152.585 DS: 6248 Annere: 7505 Ludwig Alpers (1866–1959), DHP Heinrich Beythien (1873–1952), DVP Friedrich Nowack (1890–1959), SPD Friedrich Peine (1871–1952), SPD Otto Schmidt (1888–1971), DNVP Carl Sievers (1867–1925), DHP Rieksdagswahl an’n 7. Dezember 1924 Wahlberechtigt: 639.686 Güllige Stimmen: 504.304 SPD: 141.745 DNV: 104.971 Z: 6747 DV: 57.643 KP: 22.425 DD: 20.570 NF: 22.199 DHP: 123.886 DS: 1040 USPD: 1371 Annere: 1707 Ludwig Alpers (1866–1959), DHP Heinrich Beythien (1873–1952), DVP Heinrich Meyer (1878–1948), DHP Friedrich Nowack (1890–1959), SPD Otto Schmidt (1888–1971), DNVP Carl Sievers (1867–1925), DHP Rieksdagswahl an’n 20. Mai 1928 Wahlberechtigt: 671.008 Güllige Stimmen: 514.347 SPD: 168.636 DNV: 54.008 Z: 6518 DV: 49.478 KP: 29.851 DD: 18.802 WP: 18.202 NSDAP:
Aránzazu „Arantxa“ Isabel Maria Sánchez Vicario (* 18. Dezember 1971 in Barcelona) is en ehmalge spaansch Profi-Tennisspelerin. De Sandplatz-Spezialistin weer de eerste spaansch Nummer Een vun de Tennis-Weltranglist (in' Eenzel un in' Düppel), wunn veer Grand-Slam-Titel in' Eenzel un söss in' Düppel. Up den Smack brocht vun hör beid öllere Bröers Emilio un Javier Sánchez Vicario, de beid Top-Speler up de Mannlüüd-Tour wurrn sullen, fung se mit veer Johr mit dat Tennisspelen an. 1985 wurr se as Veerteihnjohrige Profispelerin. Arantxa Sánchez hett de Tenniswelt eerstmals 1989 överrascht, as se as Söbenteihnjohrige Steffi Graf, de tovör fiev Grand-Slam Turniere in Folge wunnen harr, in dat Finale vun de French Open besiegen dee. Sánchez wurr de bit dorhen jüngste Siegerin in Paris. Dat Duell mit Graf sull de wiedere Karriere vun de Spanierin bestimmen. Beid stunnen sück all tosommen 7 Mal in Grand-Slam-Finals tegenöver, wobi Graf fiev un Sánchez twee Siege schafft hemm. Tooigkeit un hör nich nahlaaten Kampgeist wurrn all bald dat nich to verwesseln Markenteken vun de spaansch Grundlinienspielerin, de nie en Ball verloren geev. Se weer en typische Konterspelerin, de woll sülvst kien herutragend spelerisch Wapen harr, up de anner Siet aber meest jeden Ball torüch broch. So hörrn
As Sexualhormonen warrt de [[Hormoon|Hormonen9] betekent, de andeelig de Entwickeln vun de Gonaden, dat Utprägen vun de Geslechtsmarkmolen un de Sexualfunkschonen vun’n Lief stüern doot. Se stellt keen eenheitliche Stoffgrupp dor, man warrt wegen jemehr Funkschoonswies as Sexualhormonen klassifizeert. Dorto höört to’n Bispeel Steroidhormonen as ok sünnere Proteinen. In’n wieteren Sinn sünd dormit ok de överordenten Hormonen meent, de över dat Hypothalamus-Hypophysen-System de hormonellen Vörgäng stüert. För dat ünnerscheedliche Entwickeln un för de ünnerscheedlichen sexuellen Funkschonen vun Heken un Seken sünd verschedene Hormonen tostännig. Liekers kann een nich vun geslechtsspezifische Hormonen snacken, vunwegen dat de bedeeligten Hormonen vun beide Geslechter produzeert warrt. De Ünnerscheed liggt vör allen in de verschedenen Mengden un Andeelen vun de produzeerten un fre’en Sexualhormonen as ok in de Reaktivität vun’n Lief, de bi de verschedenen Sexualhormonen stark wesselt. Hier sünd vör allen Östrogenen, Gestagenen un dat Pregna-4,16-dien-3,20-dion bedeeligt. Hypothalamus: vun GnRH-Neuronen warrt dat Gonadotropin-releasing-Hormon (GnRH) utschütt Hypophyys: FSH (Follikelstimuleeren Hormon) LH (Luteiniseeren Hormon) Eierstöck: Östrogenen Gestagenen (Geelkörperhormonen) Plazenta (Mudderkoken): hCG (Swangerschopshormon) Hier speelt de Androgenen de wichtigste Rull. Hypothalamus: vun GnRH-Neuronen warrt dat Gonadotropin-releasing-Hormon (GnRH) utschütt Hypophyys: FSH (Follikelstimuleeren Hormon) LH (Luteiniseeren Hormon) Klöten: Androgenen, dorünner dat Testosteron as een vun de wichtigsten Vertreders Androstenon
Friedrich Wilhelm Ludwig Paul Wiedenfeld (* 1. März 1868 in Berlin; † 6. Juni 1940 in Bremen) weer en düütschen Verwaltungsbeamten. Wiedenfeld is 1868 in Berlin as Söhn von Agnes, borene Schwartz, un Wilhelm Josef Emil Wiedenfeld boren. Sien Broder weer Kurt Wiedenfeld. He weer in Berlin op de Högere Knabenschool von Dr. Döbbelin un an dat Askanische Gymnasium un denn in Erfurt op Gymnasium. He hett an de Universitäten Lausanne, Leipzig un Berlin Juristeree studeert. In Leipzig is he 1886 Maat von de Burschenschaft Normannia Leipzig worrn. As Eenjohrig-Freewilligen is he 1889 na’t Militär gahn un 1902 Oberleutnant von de Reserve worrn. Na sien Examen 1889 un dat Referendariat hett he 1892 in Leipzig sien Dr. iur. maakt. He güng denn in’n prüüßschen Verwaltungsdeenst un hett bi de Regerung in Marienwerder anfungen. 1894 keem he as Regerungsassesser un Hülpsarbeider an dat Landraadsamt von’n Kreis Hörde, bevör he 1895 an dat Landraadsamt von’n Landkreis Wiesbaden güng. 1898 is he na de Regerung in Liegnitz versett worrn. Von 1902 (bet 1903 toeerst kommissarsch) bet 1917 weer he de Landraad in’n Kreis Bremervöör. 1913 is he gliektiedig Vörsitter von’n Vörstand von’n Elektrizitätsverband Stood worrn. In’n März 1917 güng he as Referent na
Andesit (ok Ieslandit, fröher ok as Porphyrit betekent) is en fienkörnigen Steen, de to de Klass vun de Vulkaniten höört. Dat plutonitische Gegenstück dorto is de Diorit. Bi sien Ünnersöken an süüditalieensche Vulkanen hett de Geoloog Leopold von Buch dat Mineral Albit in Stenen funnen, bi de he vermoodt harr, dat se mit Trachyten to verglieken weern. He hett dorut slaten, dat sik dat üm en ne’e Oort vun Steen hanneln müss. Tosamen mit de Steenproven, de Gustav Rose op de Lipaarschen Eilannen sammelt harr un dat Weten över Vulkanen ut de Humboldtschen Reisen in Süüsamerika as ok wietere Beobachten vun Franz Julius Ferdinand Meyen un Eduard Friedrich Poeppig op den Eerddeel hett Buch 1835 in sien Bericht vör de Könglichen Akademie in Berlin op en vergliekbore Tosamensetten slaten. He güng dorvun ut, dat de Steenoort in de süüdamerikaanschen Anden wiet verbreedt weer, un hett dorüm den Begreep Andesit prägt. Alexander von Humboldt deel disse Ansicht nich un hett den Vörslag toeerst aflehnt. Eerst Justus Roth hett den Naam 1861 wedder in de Nomenklatur vun de Stenen inbröcht. In’t Johr 1900 weer de Steen vun Friedrich Johann Karl Becke op de Grundlaag vun dormols moderner Aspekten vun de Mineralogie as
Ooldwist is en Dörp in de Gemeen Beverst in’n Landkreis Cuxhoben, Neddersassen. An de Süüdwestkant von dat Dörp flütt de Ooldwister Luun langs, de denn so 1,5 Kilometer in’n Noordwesten von dat Dörp bi Karkwist in de Luun münnt. De Naveröörd sünd Horst in’n Noorden, Volkmarst in’n Noordoosten, Brillit in’n Oosten, Kuhs un Gnarrenborg in’n Süüdoosten, Siedlung Kuhs in’n Süden, Ah un Helljes in’n Süüdwesten, Wellen in’n Westen un Stemmermöhlen un Karkwist in’n Noordwesten. In’n Eersten Weltkrieg sünd veer Soldaten ut Ooldwist fullen oder vermisst un in’n Tweten teihn. De Oort hett vör 1851 to dat Gericht Beverst tohöört un denn von 1851 bet 1859 to dat Amt Beverst. 1859 is de Oort mit dat ganze Kaspel Karkwist an dat Amt Bremervöör wesselt. 1885 is Oldwist Deel von’n Kreis Bremervöör worrn. Dat Dörp is 1939 tohoop mit Ah Deel von de Gemeen Karkwist worrn, wat aver to’n 1. Oktober 1949 wedder trüggännert worrn is. An’n 1. März 1974 sünd Ooldwist, Karkwist un Ah denn aver doch wedder tohoopleggt worrn. Ooldwist is dorbi von’n Landkreis Bremervöör in’n Landkreis Wersermünn wesselt. An’n 1. November 2011 is de Gemeen Karkwist denn Deel von de ne’e Gemeen Beverst worrn. Bi de Kreisreform 1977 is
Dietmar Danner (* 29. November 1950 in Mannheim) is en ehmalger düütsch Footballspeler. Sien Vader Walter Danner speel wiels den Tweeten Weltkrieg un nah sien Rückkehr ut den Fangenschap van 1949 bit 1951 in de eerst Mannschap vun den VfR Mannheim. Dietmar Danner sülvst fung bi Eintracht Plankstadt mit dat Footballspelen an, bevör he to den VfR Mannheim wesseln dee, wo he mit 18 Johren in dat Regionalligateam sien eersten Insatz harr. 1971 is de Linksfoot to Borussia Mönchengladbach wesselt, wo de Techniker un loopstarke Speler all in de eerst Saison to'n Stammspeler wurr un wo he tosommen mit Rainer Bonhof, Günter Netzer un Herbert Wimmer de Middelfeldass billen dee. Nahdem Netzer to Real Madrid un Bonhof mehr in de Afwehr spelen dee, bill Danner in de Saison 1973/74 tosommen mit Horst Köppel, Christian Kulik un Herbert Wimmer de Middelfeldreeg vun de Borussen, de in de Bundsliga Viezmeester wurrn. In de folgen Saison reck Danner sien eerst düütsch Meestertitel un in dat glieker Johr mit sien Mannschap ok den UEFA-Pokal. In de Bundsliga-Saison 1975/76 hett he all 34 Spelen mitmaakt un ok de Meesterschap weer wunnen. He kreeg dornah aber Probleme mit sien Binnenband un den Meniskus un kunn in
Dieter Haack (* 9. Juni 1934 in Karlsruhe) is en düütsch Politiker (SPD). He weer van 1978 bit 1982 den Bundsminister för Ruumorden, Bowesen un Städerbo. Nah dat Abitur 1953 hett Haack en Studium vun de Rechtswetenschap in Erlangen un Bonn maakt, dat he 1957 mit dat eerste un 1962 dat tweete Staatsexamen afslooten hett. 1961 hett he all sien Doktertitel mit de Arbeit Der Vertrauensausschuß im Wahlrecht der Evangelisch-Lutherischen Kirche in Bayern kreegen. He is denn as Regeerensassessor in den bayerischen Staatsdeenst bi dat Landraatsamt Ebersberg intreden un wessel 1963 in dat Bundsministerium för Gesamtdüütsch Fragen. Hier weer he bit 1969, toletzt as Regeerensdirekter un Leider vun dat Ministerbüro vun Herbert Wehner, tätig. Haack wurr 1990 mit dat Bundsverdeenstkrüüz mit Steern vun de Bundsrepubkil Düütschland uttekent un is siet 2004 Ehrenbörger vun de Stadt Erlangen. Dieter Haack is verheiraadt un hett veer Kinner. Siet 1961 is Haack Liddmaat vun de SPD. Van 1975 bit 1985 weer he Stellvertreden Landsvörsitter vun de SPD in Bayern. Van 1964 bit 1969 weer he Afordneter in' Kreisdag vun den Siegkreis un dor Vörsitter vun de SPD-Fraktschoon as ok Liddmaat vun den Gemeenraat vun Stieldorf. Ansluutend weer he bit 1990 Liddmaat vun den Düütschen
Eddi Arent (* 5. Mai 1925 in Danzig-Langfuhr, Fre’e Stadt Danzig, † 28. Mai 2013 in München, mit börgerlichen Naam Gebhardt Georg Arendt) weer en düütschen Schauspeler un Komiker. Arent weer de Söhn vun den dormoligen Direkter vun’t Danziger Waterwark, boren in dat sülve Huus, woneem 1930 ok de Schauspeler Wolgang Völz boren weer. Wiel den Tweeten Weltkrieg hett he an de Oostfront deent. Dorna hett he as Kabarettist anfungen un weer bi Jürgen Henckell sien literarisch Kabarett Der Widerspiegel dorbi, dat ünner annern dat eerste in de franzöösch Besattenzoon weer He weer kort mit Werner Finck in den sien Mausefalle in Stuttgart tosamen un arbeit dorna an de Zwiebel in München mit. Sien eerste gröttere Filmrull harr he 1958 in Der Arzt von Stalingrad. Na’t Theater hett em dat dorgegen nich hentogen. He sülvst hett sik as en „normalen gewöhnlichen normalen Bruukschauspeler“ sehn. Liekers weer he 1979 in en Gastrull op de Bühne vun dat Millowitsch-Theater in Köln to sehn. Bekannt worrn is Arent as maniererten Deener, schusseligen Polizeifotograaf un Kriminalhelper in Horst Wendlandt sien Edgar-Wallace-Filmen. Man, veermol weer he ok de lege Kerl, as in sien letzten Wallace-Film Das Geheimnis der weißen Nonne vun 1966. Populär weer he
Luunst is en 17,25 km² grote Oortschop binnen de Gemeen Beverst, Landkreis Cuxhoben. Luunst is 1968 billt worrn, as sik de beiden Gemenen Freeschluunbarg un Westerbeverst to een Gemeen tohoopslaten hebbt. Den Naam Luunst hebbt se 1968 utklookt, de is tohoopsett ut dat Luun ut Freeschluunbarg un dat st ut Westerbeverst. Luunst weer von 1968 bet 31. Oktober 2011 en egenstännige Gemeen (von 1971 bet 2011 binnen de Samtgemeen Beverst) un is denn Deel von de nee billte Gemeen Beverst worrn. Sietdem billt dat binnen de Gemeen en Oortschop mit egen Oortsvörsteiher. Bi’n Dörpweddstried Uns Dörp hett Tokumst hett Luunst 2008 den eersten Platz in’n Landkreis Cuxhoben maakt. Börgermeesters: –2011: Manfred Woltmann (CDU) Oortsvörsteihers: 2011–: Manfred Woltmann (CDU) Dat Wapen von de Oortschop wiest op grönen Grund en gollen Bever un en sülvern Halvmaand. De blaue Schildfoot is dör en sülvern Wellenlien afdeelt. De Filiaal von de Werser-Elv-Spoorkass in Luunst hett to’n 1. Dezember 2015 dichtmaakt. Luunst. Mehr Biller, Videos oder Audiodateien to’t Thema gifft dat bi Wikimedia Commons. Öörd in de Gemeen Beverst Appeln | Beverst | Bokel | Frellsdorp | Heerst | Hollen | Karkwist | Luunst | Stubben | Wellen | Wolljes
Isaach de Bankolé (* 12. August 1957 in Abidjan, Elfenbeenküst) is en franzööschen Schauspeler. De Bankolé hett eerst en Studium in’t Fack Mathematik an de Universität Paris maakt un mit den Master afslaten. An sik wull he Fleger warrn. Sien Utbilln to’n Schauspeler hett he an’t Cours Simon maakt. 1984 harr he sien eerste lütte Filmrull in L’addition (dt.: Die Abrechnung). Sien Dörbrook keem twee Johren later mit Black Mic Mac, för den de Bankolé mit en César uttekent worrn is. De Bankolé is verheiraat mit der Jazzsingersche Cassandra Wilson. De Schauspeler weer opstunns (Stand Juni 2013) dreemol för Filmpriesen vörslahn un hett dorvun twee wunnen: 1987: den César in de Kategorie Best Nawassschauspeler för Black Mic Mac 2003: den Pries för sünnere Leistungen vun New York VisionFest in de Kategorie Schauspeleree för The Killing Zone Isaach de Bankolé. Mehr Biller, Videos oder Audiodateien to’t Thema gifft dat bi Wikimedia Commons. Isaach de Bankolé in de Internet Movie Database (hoochdüütsch)